
ΤΕΥΧΟΣ ΔΕΥΤΕΡΟ 


Αρ 


. Φύλλου 2733 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ολοκλήρωση επένδυσης της επιχείρησης «ΓΕΩΡ¬ 
ΓΙΟΣ ΓΙΑΝΝΙΤΣΟΠΟΥΛΟΣ ΚΑΙ ΣΙΑ Ο.Ε.», οριστικο¬ 
ποίηση του κόστους αυτής και έναρξη της παρα¬ 
γωγικής λειτουργίας. 

2 Καθιέρωση υπερωριακής εργασίας καθ' υπέρ¬ 
βαση του υποχρεωτικού ωραρίου εργασίας σε 
υπαλλήλους (μόνιμους και ΙΔΑΧ) της Διεύθυνσης 
Οικονομικών Υπηρεσιών του Δήμου θέρμης για 
το Β' εξάμηνο 2017. 

3 Υπερωριακή Απασχόληση Υπαλλήλων Δημοτικής 
Επιχείρησης Ύδρευσης και Αποχέτευσης Θήβας 
Β' Εξαμήνου Έτους 2017. 


ΑΠΟΦΑΣΕΙΣ 

Π) 

Ολοκλήρωση επένδυσης της επιχείρησης «ΓΕΩΡ¬ 
ΓΙΟΣ ΓΙΑΝΝΙΤΣΟΠΟΥΛΟΣ ΚΑΙ ΣΙΑ Ο.Ε.», οριστικο¬ 
ποίηση του κόστους αυτής και έναρξη της παρα¬ 
γωγικής λειτουργίας. 

Με την απόφαση οικ. 130632/1286/Π04/5/00096/Ε/ 
ν. 3299/2004/21-07-2017 του Περιφερειάρχη Δυτικής 
Μακεδονίας και έχοντας υπόψη την αριθμ. 104448/ 
1014/14-6-2017 έκθεση ελέγχου του Π.Ο.Ε., τον ν. 3299/ 
2004 (ΦΕΚ 261 /Α723-12-2004, τον ν. 3852/2010 (ΦΕΚ 87/ 
Α77-6-2010), τον ν. 3908/2011 (ΦΕΚ 8/Α71 -2-2011), τον 
ν. 4399/2016 (ΦΕΚ 117/Α722-6-2016), το π.δ. 33 (ΦΕΚ 83/ 
Α'/14-4-2011) και ειδικότερα την παρ. 2 του άρθρου 6 


και την παρ. 3 του άρθρου 9 και την παράγραφο 6 του 
άρθρου 18 του ν. 4013/2011 (ΦΕΚ 204/Β715-9-2011) και 
την 4742/2017 (ΦΕΚ 86/Β720-1-2017) απόφαση του 
Υπουργού και Αναπληρωτή Υπουργού Οικονομίας και 
Ανάπτυξης ολοκληρώθηκε η επένδυση της επιχείρησης 
«ΓΕΩΡΓΙΟΣ ΓΙΑΝΝΙΤΣΟΠΟΥΛΟΣ ΚΑΙ ΣΙΑ Ο.Ε.», που ανα- 
φέρεται στην επέκταση - εκσυγχρονισμό αιγοπροβατο- 
τροφικής μονάδας, στη θέση Βεγόρα, της Δ.Ε. Φιλώτα, 
του Δ. Αμυνταίου, της Π.Ε. Φλώρινας της Περιφέρειας 
Δυτικής Μακεδονίας. 

Το συνολικό κόστος της επένδυσης οριστικοποιείται 
στο ποσό του ενός εκατομμυρίου είκοσι οκτώ χιλιάδων 
επτακοσίων ενενήντα ένα ευρώ και πενήντα λεπτών 
(1.028.791,50 €) και το ενισχυόμενο κόστος στο ποσό 
του ενός εκατομμυρίου δέκα πέντε χιλιάδων πεντακο- 
σίων ευρώ (1.015.500,00 €). 

Το ύψος της επιχορήγησης ορίσθηκε στο ποσό των τε- 
τρακοσίων πενήντα έξι χιλιάδων εννιακοσίων εβδομήντα 
πέντε ευρώ (456.975,00 €), που αποτελεί ποσοστό 45% 
του ενισχυόμενου κόστους της επένδυσης. 

Η ιδία συμμετοχή ορίσθηκε στο ποσό των διακοσίων 
πενήντα τριών χιλιάδων οκτακόσιων εβδομήντα πέντε 
ευρώ (253.875,00 €), που αποτελεί ποσοστό 25% του 
ενισχυόμενου κόστους της επένδυσης. 

Έγινε χρήση τραπεζικού δανείου ποσού #304.650,00 €#. 

Δημιουργήθηκαν νέες θέσεις εργασίας που αντιστοι¬ 
χούν σε 0,5 ΕΜΕ, όπωςπροβλέπεται στην απόφαση υπα¬ 
γωγής, όπως ισχύει. 

Πιστοποιείται η έναρξη της παραγωγικής λειτουργίας 
της μονάδας. Ημερομηνία ολοκλήρωσης της επένδυσης 
ορίζεται η 27-6-2017. 

Δεν απαιτείται γνωμοδότηση της Περιφερειακής Γνω- 
μοδοτικής Επιτροπής, σύμφωνα με την παρ. 2 του άρ¬ 
θρου 16 του ν. 3908/2011 (ΦΕΚ 8/Α71-2-2011) και την 

παρ. 2 του άρθρου 6 και την παρ. 3 του άρθρου 9 του 
π.δ. 33 (ΦΕΚ 83/Α714-4-2011). 

Με την απόφαση αυτή εγκρίθηκε η καταβολή του 
υπολοίπου της επιχορήγησης ποσού εξακοσίων εβδο¬ 
μήντα πέντε ευρώ (675,00 €), το οποίο θα καταβληθεί 
σύμφωνα με τα οριζόμενα στο άρθρο 77 παρ. 4 περ. δ 
του ν. 4399/2016 (ΦΕΚ 117/Α722-6-2016), με την έκδοση 
της απόφασης ολοκλήρωσης και έναρξης παραγωγικής 
λειτουργίας της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


Αριθμ. απόφ. 1432 (2) 

Καθιέρωση υπερωριακής εργασίας καθ' υπέρ¬ 
βαση του υποχρεωτικού ωραρίου εργασίας σε 
υπαλλήλους (μόνιμους και ΙΔΑΧ) της Διεύθυνσης 
Οικονομικών Υπηρεσιών του Δήμου Θέρμης για 
το Β' εξάμηνο 2017. 

Ο ΔΗΜΑΡΧΟΣ ΘΕΡΜΗΣ 

Έχοντας υπόψη: 

1 .Τις διατάξεις της παρ. 1 του άρθρου 58 του ν. 3852/2010. 

2. Τις διατάξεις των άρθρων 36, 48, 49 και 176 του 
ν. 3584/2007. 

3. Τις διατάξεις του άρθρο 20,34 και 35 του ν. 4354/2015. 

4. Τις διατάξεις του άρθρου 45 του ν. 4071/2012. 

5. Τις διατάξεις της παρ. 10 του άρθρου 12 του 
ν. 2503/1997. 

6. Την υπ' αριθμ. οικ. 2/1015/ΔΕΠ/5-1 -2016 εγκύκλιο 
του Υπουργείου Οικονομικών. 

7. Τον ΟΕΥτου Δήμου Θέρμης (ΦΕΚ 3544/Β77-11 -2011) 
όπως τροποποιήθηκε και ισχύει. 

8. Το αίτημα της Δ/νσης Οικονομικών Υπηρεσιών σύμ¬ 
φωνα με το οποίο απαιτείται πρόσθετη και υπερωριακή 
απογευματινή απασχόληση των υπαλλήλων της πέραν 
των ωρών της υποχρεωτικής για τις ανάγκες 

- Της σύνταξης του προϋπολογισμού. 

-Της σύνταξης του ισολογισμού και απολογισμού. 

-Την εκκαθάριση πληρωμών ενταλμάτων-κρατήσεων. 

- Κατασταλτικών ελέγχων. 

- Έλεγχο και τακτοποίηση ληξιπρόθεσμων υποχρεώσεων. 

9. Το γεγονός ότι το ποσό της δαπάνης που θα προ- 
κύψει έχει προβλεφθεί στους αντίστοιχους κωδικούς 
ΚΑΕ 10.6012.001 ποσό 1200,00 ευρώ, 10.6022.001 ποσό 
400 ευρώ, 10.6051 ποσό 150,00 ευρώ και 10.6052 ποσό 
50,00 ευρώ του εγκεκριμένου προϋπολογισμού οικ. 
έτους 2017, σύμφωνα με την αριθμ. 25071/20-7-2017 
βεβαίωση της Δ/νσης Οικονομικών Υπηρεσιών Δήμου 
Θέρμης, αποφασίζουμε: 

Καθιερώνουμε για το Β' εξάμηνο 2017 υπερωριακή 
εργασία πέραν της υποχρεωτικής, απογευματινή, για 
την αντιμετώπιση εποχικών, έκτακτων και επειγουσών 
υπηρεσιακών αναγκών της Διεύθυνσης Οικονομικών 
Υπηρεσιών του Δήμου, με τις προϋποθέσεις που ορί¬ 


ζουν οι διατάξεις του άρθρο 20 του ν. 4354/2015 για το 
προσωπικό (μόνιμο και ΙΔΑΧ) ως κάτωθι: 


Αριθμός 

προτεινόμενων υπαλλήλων 

Απογευματινή Υπερωριακή 
εργασία μέχρι 22η ώρα 

6 υπάλληλοι μόνιμοι 
και 2 υπάλληλοι ΙΔΑΧ 

620 ώρες 


Οι ώρες απογευματινής εργασίας δεν μπορεί να υπερ¬ 
βαίνουν τις 120 ώρες ανά υπάλληλο και ανά εξάμηνο. 

Η αναγκαιότητα απασχόλησης, η κατανομή των ωρών 
και ο έλεγχος της πραγματοποίησης της απασχόλησης 
θα γίνεται από την αρμόδια υπηρεσία και τον προϊστά¬ 
μενο της αντίστοιχης οργανικής μονάδας. 

Από την απόφαση προκαλούνται δαπάνες, οι οποίες 
έχουν εγγράφει στον πρ/σμό οικ. έτους 2017 και στους 
ΚΑΕ εξόδων: 

-10.6012.001 
-10.6022.001 
-10.6051 
-10.6052 

Η ισχύςτης απόφασης αρχίζει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θέρμη, 21 Ιουλίου 2017 

Ο Δήμαρχος 

ΘΕΟΔΩΡΟΣ ΠΑΠΑΔΟΠΟΥΛΟΣ 


Αριθμ. αποφ. 144/22-0 6-2017 (3) 

Υπερωριακή Απασχόληση Υπαλλήλων Δημο¬ 
τικής Επιχείρησης Ύδρευσης και Αποχέτευσης 
Θήβας, Β' Εξαμήνου, Έτους 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΚΑΙ ΑΠΟΧΕΤΕΥΣΗΣ ΘΗΒΑΣ 

Έχοντας υπόψη: 

1. Τις διατάξεις του ν. 1069/1980 και ειδικότερα 
άρθρο 1 παρ. 1 εδ. 6, άρθρο 3 παρ. 4 και άρθρο 5 παρ. 1. 

2. Τιςδιατάξειςτου Οργανισμού Εσωτερικής Υπηρεσίας 
και Κανονισμού Προσωπικού - Εργασίας (Ο.Ε.Υ.Κ.Ε.Π.Ε) 
της Δ.Ε.Υ.Α.Θ. (ΦΕΚ Β'2109/13-10-2008), όπως αυτός 
τροποποιήθηκε με την με αριθμ. 268/28-12-2016 από¬ 
φαση του Δ.Σ της Δ.Ε.Υ.Α.Θ. και εγκρίθηκε με τη με αριθ. 
594/13252 απόφαση του Γενικού Γραμματέα Αποκε¬ 
ντρωμένης Διοίκησης Θεσσαλίας Στερεός Ελλάδας (ΦΕΚ 
Β'722/09-03-2017), την σύμφωνα με αυτόν διοικητική 
και οργανωτική διάρθρωση της ΔΕΥΑΘ και ειδικότερα 
το άρθρο 59 «Ωράριο Λειτουργίας επιχείρησης και Εβδο¬ 
μαδιαία κανονική απασχόληση προσωπικού», όπου κα¬ 
θιερώνεται η λειτουργία των υπηρεσιών της επιχείρησης 
σε εικοσιτετράωρη (24ωρη) βάση καθημερινά, και κατά 
τις εξαιρέσιμες ημέρες και τα Σαββατοκύριακα, όπως 
επιβάλλεται από τις συνθήκες λειτουργίας και το είδος 
και τις ανάγκες των υπηρεσιών που παρέχει η Δ.Ε.Υ.Α.Θ. 

με στόχο την άμεση αποκατάσταση τυχουσών βλαβών 
και την εξυπηρέτηση των καταναλωτών. 

3. Τη με αριθ. 101/11-05-2017 απόφαση του ΔΣ της 
ΔΕΥΑΘ με θέμα: Κατάταξη προσωπικού της Δημοτι¬ 
κής Επιχείρησης Ύδρευσης και Αποχέτευσης Θήβας 
(Δ.Ε.Υ.Α.Θ.) με σύμβαση εργασίας ιδιωτικού δικαίου αό¬ 
ριστου χρόνου στις οργανικές θέσεις του τροποποιημέ¬ 
νου Οργανισμού Εσωτερικής Υπηρεσίας και Κανονισμού 
Προσωπικού - Εργασίας (Ο.Ε.Υ.Κ.Π.Ε.). 

4. Τη με αριθ. 102/11 -05-2017 απόφαση του Δ.Σ. της 
ΔΕΥΑΘ με θέμα: Τοποθέτηση προσωπικού της Δημο¬ 
τικής Επιχείρησης Ύδρευσης και Αποχέτευσης Θήβας 
(Δ.Ε.Υ.Α.Θ.) στις προβλεπόμενες θέσεις από τον τροπο¬ 
ποιημένο Οργανισμό Εσωτερικής Υπηρεσίας και Κανο¬ 
νισμό Προσωπικού-Εργασίας (Ο.Ε.Υ.Κ.Π.Ε.). 

5. Τη με αριθ. 12/23-02-2016 απόφαση του Δ.Σ. της 
ΔΕΥΑΘ με θέμα: Υπαγωγή των εργαζομένων (με σχέση 
εργασίας Ι.Δ.Α.Χ. και Ι.Δ.Ο.Χ.) και της νομικής συμβού¬ 
λου της ΔΕΥΑΘ στις μισθολογικές ρυθμίσεις και άλλες 
μισθολογικές διατάξεις του ν. 4354/2015 και κατάταξη 
των ως άνω στα μισθολογικά κλιμάκια του ν. 4354/2015. 

6. Τις διατάξεις του άρθρου 41 του ν. 3979/2011, όπου 
ορίζεται ότι οι εβδομαδιαίες ώρες εργασίας ορίζονται σε 
40 για τους μόνιμους υπαλλήλους και το προσωπικό με 
σχέση εργασίας ιδιωτικού δικαίου αορίστου χρόνου του 
Δημοσίου, των Ο.Τ.Α., των Νομικών Προσώπων Δημο¬ 
σίου Δικαίου, καθώς και όσων κατηγοριών προσωπικού 
υπηρεσιών και φορέων του Δημοσίου και του ευρύτερου 
δημόσιου τομέα (στην αόριστη νομική έννοια του οποίου 
συμπεριλαμβάνονται κατ'άρθρο 3 του ιδίου Νόμου και 
οι ΔΕΥΑ) ακολουθούν το ωράριο αυτών. Εν προκειμέ- 
νω, στον ως άνω Οργανισμό Εσωτερικής Υπηρεσίας και 
Κανονισμού Προσωπικού - Εργασίας (Ο.Ε.Υ.Κ.Ε.Π.Ε) της 
Δ.Ε.Υ.Α.Θ., αναφέρεται ότι το προσωπικό της ΔΕΥΑΘ 
εφαρμόζει το ωράριο των Ο.Τ.Α. και τις επίσημες ημέρες 
αργίας που ακολουθεί ο Δήμος Θηβαίων. 

7. Το ότι και οι εργαζόμενοι με σύμβαση ορισμένου 
χρόνου της ΔΕΥΑΘ, ακολουθούν το ισχύον ωράριο για 
το προσωπικό αορίστου χρόνου της ΔΕΥΑΘ, χωρίς να 
ισχύουν γι' αυτούς ειδικές διατάξεις που προβλέπουν 
ειδικά ωράρια δηλαδή διαφορετικό, μεγαλύτερο ή μι¬ 
κρότερο, ημερήσιο ή εβδομαδιαίο χρόνο εργασίας. 

8. Το ν. 4354/2015 «Διαχείριση των μη εξυπηρετού¬ 
μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιο¬ 
νομικών μεταρρυθμίσεων» (ΦΕΚ176/Α/16-12-2015) στο 
πεδίο εφαρμογής του οποίου ανήκουν και οι με σχέση 
εργασίας ιδιωτικού δικαίου αορίστου και ορισμένου χρό¬ 
νου, υπάλληλοι των ΔΕΥΑ, σύμφωνα με την περιπτ. στ. 
παρ. 1 του άρθρου 7 του αυτού νόμου. 

9. Τις διατάξεις του άρθρου 20 Α του ν. 4354/2015, με 
το οποίο ορίζεται το ύψος και ο τρόπος αποζημίωσης 
για εργασία καθ' υπέρβαση του υποχρεωτικού ωραρίου 
των υπαλλήλων που υπάγονται στο πεδίο εφαρμογής 
του ν. 4354/2015. 

Σύμφωνα με τις διατάξεις αυτές, 

9.1. Η καθιέρωση με αποζημίωση εργασίας καθ'υπέρ¬ 
βαση του υποχρεωτικού ωραρίου των υπαλλήλων, επι¬ 
τρέπεται μόνο για την αντιμετώπιση εποχικών, έκτακτων 
ή επειγουσών υπηρεσιακών αναγκών. 


9.2. Οι ώρες της απασχόλησης καθ' υπέρβαση του 
υποχρεωτικού ωραρίου ορίζονται ανά εξάμηνο, ως εξής: 

α) Για απογευματινή εργασία μέχρι 120 ώρες ανά υπάλ¬ 
ληλο και β) Για υπερωριακή εργασία κατά τις νυχτερινές 
ώρες ή κατά τις Κυριακές και εξαιρέσιμες ημέρες, για 
υπαλλήλους που ανήκουν σε υπηρεσίες που λειτουρ¬ 
γούν, βάσει νόμου, είτε όλες τις ημέρες του μήνα, είτε 
σε δωδεκάωρη ή εικοσιτετράωρη βάση, μέχρι 96 ώρες 
για τις νυχτερινές και μέχρι 96 ώρες για τις Κυριακές και 
εξαιρέσιμες ημέρες, ανά υπάλληλο), χωρίς να υπάρχει 
η δυνατότητα αυξομείωσης μεταξύ των δύο εξαμήνων 
μέσα στο έτος. 

9.3. Στην περίπτωση των Ν.Π.Ι.Δ. όπως η ΔΕΥΑΘ, η από¬ 
φαση καθιέρωσης υπερωριακής εργασίας εκδίδεται από 
το Διοικητικό της Συμβούλιο, δημοσιεύεται στην Εφη¬ 
μερίδα της Κυβερνήσεως και ισχύει από τη δημοσίευσή 
της σ'αυτήν. 

10. Το ότι παρόλο που δεν ορίζεται ρητά στις διατά¬ 
ξεις του ν. 4354/2015, το Ελ. Συν. επανειλημμένως έχει 
διατυπώσει την άποψη ότι πέραν της δημοσίευσης στην 
Εφημερίδα της Κυβερνήσεως, εξακολουθεί να ισχύει για 
τις κανονιστικές αποφάσεις και το άρθρο 79 παρ. 4 του 
ν. 3463/2006 και ως εκ τούτου θα πρέπει το άρθρο αυτό 
να εφαρμοστεί και στην περίπτωση της ΔΕΥΑΘ από πα¬ 
ραπομπή κατ' άρθρο 1 παρ. 1 εδ. 6 του ν. 1069/1980. 

11. Το ότι στο ν. 4354/2015 δεν υπάρχει απαγόρευση 
καταβολής υπερωριακής αμοιβής στους προϊσταμένους 
Γενικής Διεύθυνσης, όπως υπήρχε στο προϊσχύον νομο¬ 
θετικό καθεστώς του ν. 4024/2011. Μάλιστα στους προϊ¬ 
σταμένους Διεύθυνσης ήταν δυνατή η καταβολή αμοιβής 
υπερωριακής απασχόλησης ήδη από την ημερομηνία 
έναρξης ισχύος του άρθρου 176 του ν. 4261/2014 (βλ. 
σχετική εγκύκλιο Υπ. Οικ. Οικ. 2/41768/0022/20.05.2014). 

12. Το ότι ο Γενικός Διευθυντής της ΔΕΥΑΘ, αλλά και 
οι εκάστοτε εισηγητές των εξεταζομένων θεμάτων στο 
Διοικητικό Συμβούλιο, δεν λαμβάνουν την ειδική απο¬ 
ζημίωση του άρθρου 3 παρ. 7 του ν. 1069/1980 για τη 
συμμετοχή τους στις συνεδριάσεις του Δ.Σ, διότι έχει κρι- 
θεί από το Ελ. Συν. Οτι δεν δικαιούνται την ειδική αυτή 
αποζημίωση, αλλά μπορούν όταν οι συνεδριάσεις του 
Δ.Σ. λαμβάνουν χώρα εκτός του τακτικού ωραρίου να 
λαμβάνουν υπερωριακή αποζημίωση με βάση τις εκά¬ 
στοτε ισχύουσεςγι'αυτούς μισθολογικές διατάξεις. 

13. Την εγκύκλιο Υπ. Οικ. 2/31029/ΔΕΠ/06-05-2016 
(Παροχή οδηγιών για την εφαρμογή των διατάξεων του 
Κεφαλαίου Β'του ν. 4354/2015 (176 /Α'). 

14. Την απόφαση Υπ. Οικ. 2/1757/0026/10.01.2017 
(ΦΕΚ 17/12-01-2017 τεύχος Β') περί καθορισμού δικαι- 
ολογητικών για την καταβολή αποζημίωσης για υπερω- 
ριακή, νυχτερινή, Κυριακών και εξαιρέσιμων ημερών 
εργασία. 

15. Το άρθρο 36 του ν. 3584/2007 «Κύρωση του Κώδι¬ 
κα Κατάστασης Δημοτικών και Κοινοτικών Υπαλλήλων» 
(ΦΕΚ ΑΊ 43/28-06-2007) και ειδικότερα τις παρ. 3, 5, 6, 
7, 8, 9, 10 και 11. 

16. Την με αριθ. 82/26-05-2015 απόφαση του Δ.Σ της 
Δ.Ε.Υ.Α.Θ σύμφωνα με την οποία αποφασίζει την «Καθι¬ 
έρωση 24ωρης λειτουργίας καθώς και λειτουργίας όλες 
τις η μέρες του μηνά (κατά τα Σάββατα, τις Κυριακές, τις 

αργίες και εξαιρέσιμης ημέρες) του προσωπικού της 
ΔΕΥΑΘ». 

17. Από την έγκριση των υπερωριών, σύμφωνα με τη 
με αριθ. πρωτ.1126/22-06-2017 βεβαίωση του προϊστα¬ 
μένου της δ/νσης διοικητικών και οικονομικών υπηρε¬ 
σιών, θα προκληθεί δαπάνη ύψους 12.000,00 €, ως απο¬ 
δοχές του προσωπικού και 3.300,00 € για εργοδοτικές 
εισφορές. Τα ποσά έχουν προβλεφθεί στον προϋπολο¬ 
γισμό του έτους 2017, στους κωδικούς 60.00.02.00 και 
60.00.02.03, ως προς τις αποδοχές του προσωπικού και 
στους κωδικούς 60.03.00.06 και 60.03.00.07, ως προς τις 
εργοδοτικές εισφορές. 

18. Τον εγκεκριμένο προϋπολογισμό (4η τροποποίηση 
ΑΔΑ: ΩΘΙΚΟΡΤΘ-ΜΞΩ) του οικονομικού έτους 2017 στον 
οποίο αναγράφεται πίστωση ως εξής: 

18.1. Ποσό 10.000,00 € στον κωδικό: 60.00.02.00 «Υπε¬ 
ρωρίες τακτικών υπαλλήλων». 

18.2. Ποσό 2.000,00 € στον κωδικό: 60.00.03.00 «Υπε¬ 
ρωρίες εκτάκτων υπαλλήλων». 

18.3. Ποσό 2.500,00 € στον κωδικό: 60.03.00.06 «Ερ- 
γοδοτικές εισφορές υπερωριών τακτικών υπαλλήλων». 

18.4. Ποσό 800,00 € στον κωδικό: 60.03.00.07 «Εργο- 
δοτικές εισφορές υπερωριών εκτάκτων υπαλλήλων». 

19. Την με αύξοντα αριθ. 54 και αριθ. πρωτ. 1127/ 
22-06-2017 απόφαση Ανάληψης Υποχρέωσης του δια- 
τάκτη της Δ.Ε.Υ.Α.Θ. (ΑΔΑ:6ΛΡ5ΟΡΤΘ-8Ω0), σύμφωνα 
με την οποία δεσμεύεται και διατίθεται πίστωση ποσού 
15.300,00 €, ως εξής: 

19.1. Ποσό 10.000,00 €, σε βάρος του κωδικού λογιστι¬ 
κής 60.00.02.00 «Υπερωρίες τακτικών υπαλλήλων», το 
οποίο θα διατεθεί από τον εγκεκριμένο προϋπολογισμό 
της Δ.Ε.Υ.Α.Θ. του οικονομικού έτους 2017, για την πλη¬ 
ρωμή των υπερωριών των τακτικών υπαλλήλων, εντός 
του έτους 2017. 

19.2. Ποσό 2.500,00 €, σε βάρος του κωδικού λογιστι¬ 
κής 60.03.00.06 «Εργοδοτικές εισφορές υπερωριών τα¬ 
κτικών υπαλλήλων», το οποίο θα διατεθεί από τον εγκε¬ 
κριμένο προϋπολογισμό της Δ.Ε.Υ.Α.Θ. του οικονομικού 
έτους 2017, για την πληρωμή εργοδοτικών εισφορών 
υπερωριών των τακτικών υπαλλήλων, εντός του έτους 
2017. 

19.3. Ποσό 2.000,00 €, σε βάρος του κωδικού λογιστι¬ 
κής 60.00.03.00 «Υπερωρίες εκτάκτων υπαλλήλων», το 
οποίο θα διατεθεί από τον εγκεκριμένο προϋπολογισμό 
της Δ.Ε.Υ.Α.Θ. του οικονομικού έτους 2017, για την πλη¬ 
ρωμή των υπερωριών των εκτάκτων υπαλλήλων, εντός 
του έτους 2017. 

19.4. Ποσό 800,00 €, σε βάρος του κωδικού λογιστικής 
60.03.00.07 «Εργοδοτικές εισφορές υπερωριών εκτά¬ 
κτων υπαλλήλων», το οποίο θα διατεθεί από τον εγκε¬ 
κριμένο προϋπολογισμό της Δ.Ε.Υ.Α.Θ. του οικονομικού 
έτους 2017, για την πληρωμή εργοδοτικών εισφορών 
υπερωριών των εκτάκτων υπαλλήλων, εντός του έτους 
2017. 

20. Τον περιορισμένο αριθμό υπαλλήλων της ΔΕΥΑΘ, 
αφενός λόγω συνταξιοδότησης αρκετών από αυτούς 
κατά τα τελευταία έτη και αφετέρου λόγω της αναστολής 
των προσλήψεων και των διορισμών που έχει παραταθεί 
έως 31-12-2017. 


21 .Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχομένων 
από τη ΔΕΥΑΘ υπηρεσιών και της ζωτικής τους σημα¬ 
σίας για το κοινωνικό σύνολο, έκδοσης απόφασης κα¬ 
θιέρωσης, εργασίας καθ' υπέρβαση του υποχρεωτικού 
ωραρίου, για το προσωπικό αορίστου και ορισμένου 
χρόνου της ΔΕΥΑΘ, για το Β' εξάμηνο του έτους 2017, 
για την αντιμετώπιση εποχικών, έκτακτων ή επειγουσών 
αναγκών που αφορούν στην άμεση αποκατάσταση δια¬ 
κοπών και βλαβών του δικτύου ύδρευσης - αποχέτευσης 
και στην πρόληψη πρόκλησης ζημιών από εκροές λυμά¬ 
των, (με σκοπό την απρόσκοπτη λειτουργία των δικτύων 
ύδρευσης και αποχέτευσης, των αντλιοστασίων και των 
εγκαταστάσεων επεξεργασίας νερού και λυμάτων και 
τη διασφάλιση της δημόσιας υγείας), καθώς και στην 
έγκαιρη και εμπρόθεσμη υλοποίηση των απαιτούμενων 
διοικητικών και οικονομικών εργασιών για τη εύρυθμη 
λειτουργία της Επιχείρησης, που δεν μπορούν να εκτε- 
λεστούν μέσα στο τακτικό ωράριο των υπαλλήλων, απο¬ 
φασίζει ομόφωνα: 

1. Την καθιέρωση εργασίας καθ' υπέρβαση του υποχρε¬ 
ωτικού ωραρίου, των υπαλλήλων αορίστου και ορισμέ¬ 
νου χρόνου της ΔΕΥΑΘ, για το Β' εξάμηνο του έτους 2017, 
για την αντιμετώπιση εποχικών, έκτακτων ή επειγουσών 
αναγκών, ως εξής: 

1.1. Απογευματινή υπερωριακή εργασία, εργάσιμων 
ημερών, δώδεκα (12) υπαλλήλων αορίστου χρόνου της 
Δ/νσης Διοικητικών και Οικονομικών Υπηρεσιών που 
υπηρετούν σταΤμήματα, Διοικητικό-Οικονομικό (άτομα 
5), Καταναλωτών (άτομα 4) και Προμηθειών και Διαχείρι¬ 
σης Υλικών (άτομα 3) και μέχρι 120 ώρες ανά υπάλληλο, 
για άμεσες και έγκαιρες αναβαθμίσεις και επικαιροποιή- 
σεις των ηλεκτρονικών συστημάτων, έκδοση οικονομι¬ 
κών στοιχείων, συμπλήρωση και υποβολή φορολογικών 
και οικονομικών δηλώσεων, έγκαιρο προγραμματισμό 
και σύναψη συμβάσεων και διαγωνισμών μελετών, αλλά 
και για τη συμμετοχή τους στις συνεδριάσεις του Δ.Σ. ως 
εισηγητές των εκάστοτε εξεταζομένων θεμάτων όταν 
αυτές λαμβάνουν χώρα εκτός του τακτικού ωραρίου. 

1.2. Απογευματινή υπερωριακή εργασία, εργάσιμων 
ημερών, δώδεκα (12) υπαλλήλων αορίστου χρόνου της 
Δ/νσης Τεχνικών Υπηρεσιών που υπηρετούν σταΤμή¬ 
ματα Έργων και Μελετών (άτομα 2), Μηχανολογικού 
Εξοπλισμού (άτομα 1) και Λειτουργίας και Συντήρησης 
Δικτύων (άτομα 9) καθώς και δύο (2) υπαλλήλων ορι¬ 
σμένου χρόνου που υπηρετούν στο Τμήμα Λειτουργίας 
και Συντήρησης Δικτύων και μέχρι 120 ώρες ανά υπάλ¬ 
ληλο, αφενός για την άμεση αποκατάσταση διακοπών 
και βλαβών στο δίκτυο ύδρευσης - αποχέτευσης, στις 
εγκαταστάσεις επεξεργασίας νερού και στις εγκαταστά¬ 
σεις επεξεργασίας λυμάτων, με σκοπό την διασφάλιση 
της αδιάκοπης υδροδότησης των δημοτών, την πρόληψη 
πρόκλησης ζημιών από εκροές λυμάτων και την προστα¬ 
σία της δημόσιας υγείας, και αφετέρου για τις διαδικασίες 
έγκαιρου προγραμματισμού και σύναψης συμβάσεων και 
διαγωνισμών μελετών. 

1.3. Υπερωριακή νυκτερινή εργασία, εργάσιμων ημε¬ 
ρών, δώδεκα (12) υπαλλήλων αορίστου χρόνου της 
Δ/νσης Τεχνικών Υπηρεσιών που υπηρετούν σταΤμή- 

ματα Έργων και Μελετών (άτομα 2), Μηχανολογικού 
Εξοπλισμού (άτομα 1) και Λειτουργίας και Συντήρησης 
Δικτύων (άτομα 9) καθώς και δύο (2) υπαλλήλων ορισμέ¬ 
νου χρόνου που υπηρετούν στο Τμήμα Λειτουργίας και 
Συντήρησης Δικτύων και μέχρι 96 ώρες ανά υπάλληλο, 
για την άμεση αποκατάσταση διακοπών και βλαβών στο 
δίκτυο ύδρευσης-αποχέτευσης, στις εγκαταστάσεις επε¬ 
ξεργασίας νερού και στις εγκαταστάσεις επεξεργασίας 
λυμάτων, με σκοπό την διασφάλιση της αδιάκοπης υδρο- 
δότησης των δημοτών, την πρόληψη πρόκλησης ζημιών 
από εκροές λυμάτων και την προστασία της δημόσιας 
υγείας. 

1.4. Υπερωριακή ημερήσια ή νυκτερινή εργασία κατά 
τις Κυριακές και εξαιρέσιμες ημέρες, δώδεκα (12) υπαλ¬ 
λήλων αορίστου χρόνου της Δ/νσης Τεχνικών Υπηρε¬ 
σιών που υπηρετούν στα Τμήματα Έργων και Μελετών 
(άτομα 2), Μηχανολογικού Εξοπλισμού (άτομα 1) και Λει¬ 
τουργίας και Συντήρησης Δικτύων (άτομα 9), καθώς και 
δύο (2) υπαλλήλων ορισμένου χρόνου που υπηρετούν 
στοΤμήμα Λειτουργίας και Συντήρησης Δικτύων και μέ¬ 
χρι 96 ώρες ανά υπάλληλο, για την άμεση αποκατάσταση 
διακοπών και βλαβών στο δίκτυο ύδρευσης-αποχέτευ¬ 
σης, στις εγκαταστάσεις επεξεργασίας νερού και στις 
εγκαταστάσεις επεξεργασίας λυμάτων, με σκοπό την 
διασφάλιση της αδιάκοπης υδροδότησηςτων δημοτών, 
την πρόληψη πρόκλησης ζημιών από εκροές λυμάτων 
και την προστασία της δημόσιας υγείας. 

1.5. Υπερωριακή απογευματινή εργασία εργάσιμων 
ημερών, ενός (1) υπαλλήλου που ασκεί διοικητικά - 
γραμματειακά καθήκοντα και έχει οριστεί να τηρεί τα 
πρακτικά των συνεδριάσεων του Δ.Σ., και μέχρι 120 
ώρες, για την τήρηση και σύνταξη των πρακτικών αυτών 
(εφόσον οι συνεδριάσεις του Δ.Σ. γίνονται κατά τις απο¬ 
γευματινές ώρες και μετά το κανονικό ωράριο) καθώς και 
την έγκαιρη καθαρογραφή των αποφάσεων σε συμβα¬ 
τική και ηλεκτρονική μορφή, την έγκαιρη διεκπεραίωση 


της πάσης φύσεως αλληλογραφίας, την ανάρτηση και 
αποστολή των εγγράφων προς τις προβλεπόμενες Αρ¬ 
χές εντός των τασσομένων εκ του Νόμου προθεσμιών, 
όταν λόγω έκτακτων και απρόβλεπτων γεγονότων τα 
καθήκοντα αυτά δεν μπορούν να εκτελεστούν εντός του 
κανονικού ωραρίου, έτσι ώστε να διασφαλιστεί η νομι¬ 
μότητα των ενεργειών και η αποτελεσματική λειτουργία 
της Επιχείρησης. 

1.6. Υπερωριακή απογευματινή εργασία εργάσιμων 
ημερών του Γενικού Διευθυντή της ΔΕΥΑΘ, για την έγκαι¬ 
ρη διεκπεραίωση των καθηκόντων του, όταν στα πλαίσια 
των αρμοδιοτήτων του αναφύονται εποχικές, έκτακτες 
ή επείγουσες υπηρεσιακές ανάγκες που δεν μπορούν 
να εκτελεστούν εντός του τακτικού ωραρίου, καθώς και 
για συμμετοχή του ως εισηγητή στις συνεδριάσεις του 
Διοικητικού Συμβουλίου της Επιχείρησης, όταν αυτές 
λαμβάνουν χώρα σε ώρες απογευματινές και εκτός του 
τακτικού ωραρίου, και μέχρι 120 ώρες. 

2. Για την καταβολή των ανωτέρω σχετικών αποζημι¬ 
ώσεων δεν προκαλείται δαπάνη εις βάρος του κρατικού 
προϋπολογισμού. 

3. Η πληρωμή να γίνει από τους παρακάτω κωδικούς 
προϋπολογισμού της ΔΕΥΑΘ, εντός των ορίων της σχε¬ 
τικής δέσμευσης και διάθεσης πίστωσης, σύμφωνα με 
την παρούσα απόφαση: 

3.1.60.00.02.00 «Υπερωρίες τακτικών υπαλλήλων» 

3.2. 60.03.00.06 «Εργοδοτικές εισφορές υπερωριών 
τακτικών υπαλλήλων». 

3.3.60.00.03.00 «Υπερωρίες εκτάκτων υπαλλήλων». 

3.4. 60.03.00.07 «Εργοδοτικές εισφορές υπερωριών 
εκτάκτων υπαλλήλων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Δ.Σ. 

ΑΛΕΚΟΣ ΣΤΑΪΚΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























